གནའ་དུས་སུ་རྒྱ་ནག་པ་དག་གིས་སྒྲ་སྦྱོར་མ་ཡིན་པའི་ཚིག་ལྷུག་མའི་རྩོམ་ལུས་ལ་ལྷུག་རྩོམ་གྱི་གོ་དོན་འདི་འཇོག་ཅིང་།སྐབས་དེར་རྒྱ་ནག་ལ་ལྷུག་རྩོམ་དར་ཁྱབ་ཆེན་པོ་བྱུང་ཡོད།དེ་ནི་གཙོ་བོ་ཕྱིའི་རང་བྱུང་ཁོར་ཡུག་ཞིབ་འབྲི་བྱས་པ་བརྒྱུད་ནས་རྩོམ་མཁན་རང་གི་ནང་སེམས་ཀྱི་འགྱུར་བ་མངོན་པར་མཚོན་པ་ཞིག་རེད།དེའི་ཆ་ནས་རྒྱ་ནག་གི་སྙན་ངག་དང་ལྷུག་རྩོམ་ལ་ཁྱད་པར་ཆེན་པོ་ཡོད་པ་མ་རེད།དཔེར་ན་ཤིན་ཏུ་སྔ་བའི་ཐཱོའོ་ཡོན་མེན་གྱི་ཁམ་བུའི་མེ་ཏོག་གི་ར་བར་ཉུལ་བའི་ཟིན་ཐོ་ལྟ་བུ་དང་།ཐང་སུང་སྐབས་ཀྱི་ལྷུག་རྩོམ་མཁན་པོ་བརྒྱད་ཀྱི་བརྩམས་ཆོས་སོགས་ནི་ལྷུག་རྩོམ་ལ་སྙན་ངག་ཀྱང་ཡིན་པར་འདོད།